Jul 23,2017
ప్రాంగణ నియమకాల్లో 'హ్యుందా'రు
హైదరాబాద్‌: హ్యుందారు పరిశోధన మరియు అభివృద్ధి (ఆర్‌ఆండ్‌డి) హైదరాబాద్‌ సెంటర్‌లో కొత్తగా 41 మంది ఇంజినీర్లను తీసుకున్నట్లు ఆ సంస్థ హెచ్‌ఆర్‌ డైరెక్టర్‌ ఇఎస్‌ యూన్‌ ఒక ప్రకటనలో తెలిపారు. తెలంగాణా, ఆంధ్రప్రదేశ్‌, కర్ణాటకలకు చెందిన వివిధ ఇంజినీరింగ్‌ కళాశాలల నుండి ప్రాంగణ ఎంపికల ద్వారా వీరిని తీసుకున్నామన్నారు. వీరంతా మెకానికల్‌, ఎలక్ట్రానిక్స్‌ విభాగాల్లో నైపుణ్యవంతులని పేర్కొన్నారు. ఈ కేంద్రంలో ఇప్పటికే పనిచేస్తున్నటువంటి అత్యుత్తమ నైపుణ్యం కలిగిన 800 మందికి పైగా ఉన్న సిబ్బందితో కొత్తగా వీరు జత చేరతారన్నారు. కొత్తగా చేరబోయే వారితో పాటు వారి తల్లితండ్రులు సంస్థ గురించి వారికి ఒక మంచి అవగాహనను కల్పించడం కోసం ఫ్యామిలీ కనెక్ట్‌ పేరుతో ప్రత్యేక కార్యక్రమం ఏర్పాటు చేశామని హెచ్‌ఆర్‌ ఏజీఎం రమేష్‌ పేర్కొన్నారు.
మీ స్నేహితులకు రికమెండ్ చెయ్యండి